JMART ยกเลิกการออกหุ้นเพิ่มทุน-ใบสำคัญแสดงสิทธิ JMART-W2
JMART ยกเลิกการออกหุ้นเพิ่มทุน-ใบสำคัญแสดงสิทธิ JMART-W2 หลังไม่มีความจำเป็นต้องใช้เงินในการลงทุน
18 ต.ค. 2559

บริษัท เจ มาร์ท จำกัด (มหาชน) หรือ JMART ระบุว่า ด้วยที่ประชุมวิสามัญผู้ถือหุ้น ครั้งที่ 1/2559 ได้มีมติให้บริษัทมติอนุมัติการลดทุนจดทะเบียนของบริษัท โดยการตัดหุ้นจดทะเบียนที่ยังมิได้นำออกจำหน่ายจำนวน 209,794,600 หุ้น มูลค่าที่ตราไว้หุ้นละ 1 บาท จากทุนจดทะเบียนเดิมจำนวน 734,257,706 บาท เป็นทุนจดทะเบียนใหม่จำนวน 524,463,106 บาท แบ่งออกเป็นหุ้นสามัญ 524,463,106 หุ้น มูลค่าที่ตราไว้ห้นละ1 บาท และการแก้ไขเปลี่ยนแปลงหนังสือบริคณห์สนธิข้อ 4 ของบริษัท เพื่อให้สอดคล้องกับการลดทุนจดทะเบียนดังกล่าว เนื่องจาก บริษัทไม่มีความจำเป็นต้องเพิ่มทุนเพื่อใช้เป็นเงินทุนในการลงทุนอีกต่อไป บริษัทจึงไม่มีการจัดสรรหุ้นเพิ่มทุนให้กับผู้ถือหุ้นเดิมและออกใบสำคัญแสดงสิทธิ JMART-W2 ตามที่ได้รับอนุมัติจากที่ประชุมสามัญผู้ถือหุ้น ประจำปี 2558 วันที่ 9 เมษายน 2558
 
 